Pfizer vrea să vaccineze un oraș întreg pentru a testa eficiența serului anti-Covid.
Compania Pfizer a demarat un studiu pentru a stabili eficacitatea vaccinului său împotriva Covid-19 prin inocularea întregii populații cu vârsta peste 12 ani dintr-un oraș din sudul Braziliei. Studiul va fi realizat în Toledo, care are o populație de 143.000 de locuitori. La proiect mai participă Programul Național de Vaccinare din Brazilia, autoritățile locale de sănătate, un spital și universitatea federală.
Pfizer spune că scopul este studierea evoluției coronavirusului într-un "scenariu de viață reală", după ce toată populația a fost vaccinată. "Inițiativa este prima și singura de acest gen care este întreprinsă într-o țară în curs de dezvoltare, în colaborare cu o companie farmaceutică", spun reprezentanții Pfizer, citați de Reuters.